Oma agentideks tarvitab Nõukogude Venemaa suuremalt osalt töölisi, kes omaks tunnistanud kommunistlised vaated, kui ka mitmesugused keskklassi kasvandikke. Balti riikidesse saadetakse enamasti agentidena siit Venemaale läinud isikuid, sest nende ilmumist on õige kerge maskeerida kodumaale tulla  tahtmise ja Venemaal valitseva näljahäda väljakannatamatuse seletusega. Ka meie riik on nende alaliseks tallermaaks saanud. Ikka ja uuesti siginevad avalikuks saanud ja kinnivõetud organisatsioonide asemele uued organisatsioonid ja jätkavad oma urgitsemistööd. Seda võimaldab enamlaste raha, mida nad selle töö peale kerge käega suuremate summadena välja annavad, mis mõtlemata ja kerge vaevaga raha saada tahtjaid nende teenistusse meelitab, selle peale vaatamata, et salakuulajate tabamise korral, ka rahuajal  raske karistus ähvardab.